CELEX: 32018D0397
Language: bg
Date: 2018-03-08 00:00:00
Title: Решение за изпълнение (ЕС) 2018/397 на Съвета от 8 март 2018 година за започване на автоматизиран обмен на данни по отношение на данни за регистрацията на превозните средства в Португалия

14.3.2018   
            
            
               BG
            
            
               Официален вестник на Европейския съюз
            
            
               L 71/38
            
         РЕШЕНИЕ ЗА ИЗПЪЛНЕНИЕ (ЕС) 2018/397 НА СЪВЕТА
   от 8 март 2018 година
   за започване на автоматизиран обмен на данни по отношение на данни за регистрацията на превозните средства в Португалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 33 от него,
   като взе предвид становището на Европейския парламент (2),
   като има предвид, че:
   
               (1)
            
            
               В съответствие с член 25, параграф 2 от Решение 2008/615/ПВР предоставянето на лични данни, предвидено в посоченото решение, не може да се осъществи преди общите разпоредби за защита на данните, установени в глава 6 от посоченото решение, да са въведени в националното право на територията на държавите членки, участващи в подобно предоставяне.
            
         
               (2)
            
            
               Член 20 от Решение 2008/616/ПВР на Съвета (3) предвижда, че проверката дали условието, посочено в съображение 1, е изпълнено по отношение на автоматизирания обмен на данни в съответствие с глава 2 от Решение 2008/615/ПВР се прави въз основа на доклад за оценка, който се базира на въпросник, посещение за оценка и пилотно изпитване.
            
         
               (3)
            
            
               В съответствие с глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.
            
         
               (4)
            
            
               Португалия е попълнила въпросника относно защитата на данни, както и въпросника относно обмена на данни за регистрацията на превозните средства.
            
         
               (5)
            
            
               Португалия е осъществила успешен пилотен тест с Нидерландия.
            
         
               (6)
            
            
               Проведено е посещение за оценка в Португалия, като екипът за оценка от Нидерландия, Испания и Словакия е изготвил доклад за посещението и го е предал на съответната работна група на Съвета.
            
         
               (7)
            
            
               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване относно обмена на данни за регистрацията на превозните средства.
            
         
               (8)
            
            
               На 12 октомври 2017 г., след като отбеляза съгласието на всички държави членки, обвързани от Решение 2008/615/ПВР, Съветът стигна до заключението, че Португалия е въвела изцяло общите разпоредби за защита на данните, установени в глава 6 от Решение 2008/615/ПВР.
            
         
               (9)
            
            
               Поради това за целите на автоматизираното търсене на данни за регистрацията на превозните средства Португалия следва да има право да получава и да предоставя лични данни съгласно член 12 от Решение 2008/615/ПВР.
            
         
               (10)
            
            
               С член 33 от Решение 2008/615/ПВР се предоставят изпълнителни правомощия с оглед на приемането на мерки, необходими за изпълнението на посоченото решение, по-специално по отношение на получаването и предоставянето на лични данни съгласно посоченото решение.
            
         
               (11)
            
            
               Тъй като условията и процедурата за упражняване на тези изпълнителни правомощия са спазени, следва да бъде прието решение за изпълнение за започване на автоматизиран обмен на данни по отношение на данни за регистрацията на превозните средства в Португалия, с което да се даде възможност на тази държава членка да получава и да предоставя лични данни съгласно член 12 от Решение 2008/615/ПВР.
            
         
               (12)
            
            
               Дания, Ирландия и Обединеното кралство са обвързани от Решение 2008/615/ПВР и поради това участват в приемането и прилагането на настоящото решение, с което се изпълнява Решение 2008/615/ПВР,
            
         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на данни за регистрацията на превозните средства Португалия има право да получава и да предоставя лични данни съгласно член 12 от Решение 2008/615/ПВР, считано от 15 март 2018 г.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   Настоящото решение се прилага в съответствие с Договорите.
   
      Съставено в Брюксел на 8 март 2018 година.
      
         
            За Съвета
         
         
            Председател
         
         В. РАДЕВ
      
   
   
      (1)  ОВ L 210, 6.8.2008 г., стр. 1.
   
      (2)  Становище от 7 февруари 2018 г. (все още непубликувано в Официален вестник).
   
      (3)  Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).